Mennyi hitelt kaphatok?
A felvenni kívánt összeg nagyságát a következő három dolog határozza meg: igazolt havi jövedelem, futamidő és kamatperiódus hossza, fedezet értéke.
A jövedelem mértéke a következő módon határozza meg a törlesztő nagyságát:
1. ha a családi jövedelem 400.000 Ft alatt van, akkor ennek az összegnek legfeljebb 50%-át költheted a hitel törlesztésére
2. ha a jövedelem nagyobb, mint 400.000 Ft, akkor a havi családi kassza akár 60%-a is terhelhető
Ha neked például 300.000 Ft a nettó jövedelmed, akkor 150.000 Ft alatti havi törlesztővel érdemes számolni.
A lakáshitel összege akár 75 millió forint is lehet. Ez az építeni vagy megvásárolni kívánt lakás értékének legfeljebb 80%-át teheti ki. Van, hogy csak az ingatlan értékének 60-70%-ig mennek el a bankok.
hu
Mikor kapom meg a lakáshitelt?
A teljes igénylési folyamat és folyósítás akár 1-1,5 hónapot is igénybe vehet. Lakáshitel esetén a bank alaposan meg fogja vizsgálni a jövedelmedet, a fedezet értékét is felbecsüli, valamint több dokumentumot is bekérhet a hitelbírálat során, amelyek beszerzése több napig is elhúzódhat.
hu
Milyen kamatperiódust válasszak?
Hosszú távon lehet, hogy a változó kamatozás miatt nagyobb pénzösszeget fogsz visszafizetni a banknak, mintha egy fix kamatozású hitelt választottál volna. Megtörténhet, hogy a kamatláb az évek során olyan szintre fog emelkedni, hogy egy idő után nem fogod tudni tovább fizetni a törlesztőt, és emiatt elveszíted a lakásodat.
Lehetőség van biztosítást kötni olyan esetek megelőzése érdekében, mint a munkahely elvesztése, súlyos megbetegedések, haláláeset vagy egyéb váratlan esemény miatt, amely következtével képtelenné válhatunk a felvett hitel törlesztésére. Ilyen esetekben a biztosító fogja törleszteni helyettünk az adósságot.
hu
Milyen költségekkel jár a lakáshitel igénylése?
A lakáshitel igénylése nem ingyenes, a vele járó költségek akár a 100.000 forintot is elérhetik. A következő díjakat és költségeket kell fedezni:
- értékbecslés – kb. 30.000 Ft
- közjegyzői díj – a hitelösszeg kb. 0,5-1%-a
- földhivatali díjak (jelzálogbejegyzés illetéke, tulajdoni lap, térképmásolat)
- szerződéskötési díj
- folyósítási jutalék – a hitelösszeg 1-2%-a
- műszaki szemle díja (szakaszos folyósítás esetén) – 10.000-15.000 forint alkalmanként
A bankok különböző akciók keretében akár el is engedhetnek bizonyos díjakat.
Ne feledd, hogy ezeken a díjakon kívül ingatlan vásárlásakor vagyonszerzési illetéket is kell fizetned, ami az ingatlan értékének 4%-a.
hu
Mit kell tudni az előtörlesztésről?
Ha egy nagyobb pénzösszegre tettél szert és ezt a hiteled rendezésére szeretnéd fordítani, akkor lehetőgésed van előtörleszteni. Általában 3 havi törlesztőrészlet előre történő kifizetésekor beszélhetünk előtörlesztésről.
Lakáshitel előtörlesztés esetén két lehetőség közül választhatunk:
- csökkentjük a törlesztőrészletet, a futamidő változatlan marad
- csökkentjük a futamidőt, a törlesztőrészlet változatlan marad
A futamidő csökkentése szerződésmódosítással jár, ami azt jelenti, hogy minden vele járó díjat és költséget ki kell fizetnünk.
Az előtörlesztési díjat is ki kell fizetnünk, ami akár az előtörlesztett összeg 1%-a is lehet. A kamat mértéke és számítása a szerződésben van meghatározva.
Minősített fogyasztóbarát lakáshitel esetén vagy ha egy év alatti egyszeri előtörlesztés összege nem haladja meg a 200.000 forintot az előtörlesztés nem jár kamatköltséggel.
hu